Diari Oficial de la Generalitat Valenciana


Sumari del DOGV 1436, del 04-12-1990 (1990/819608)

ORDRE del Conseller d'Obres Públiques, Urbanisme i Transports, sobre concessió d'ajudes a promotors públics per a la divulgació i desplegament d'actuacions en els programes de renovació urbana declarats segons el Decret 75/1989, de 15 de maig, de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/30/(2)/dof/vci/html**

### Dades del document

Número de DOGV
:   1436

Data del DOGV
:   04-12-1990

Secció del DOGV
:   DISPOSICIONS GENERALS

Número del document
:   1990/819608


Data del document
:   30-10-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de la Conselleria d'Obres Públiques, Urbanisme i Transports sobre concessió d'ajudes a promotors públics per a la divulgació i desplegament d'actuacions en els programes de renovació urbana declarats segons el Decret 75/1989 de 15 de maig de la Generalitat Valenciana.  
El Decret 75/89 de la Generalitat Valenciana establia la figura dels programes de renovació urbana com un nou marc  
per al desplegament de l'actuació pública coordinada en les intervencions de renovació urbana.,  
La característica de les ajudes previstes en aqueix decret es fonamentaven en la seua compatibilitat amb les que poguessen concertar-se amb altres administracions per tal de fer eficaç i intensiva l'actuació pública i garantir-ne la viabilitat.  
La concepció dels programes en aquest sentit requereix que per part dels seus promotors s'establesquen les mesures adequades per al foment i la intervenció de l'actuació pública i privada i, en conseqüència, poder donar a aquesta la possibilitat d'acollir-se dins dels Programes de Renovació Urbana als beneficis establerts per a actuacions de rehabilitació, d'obra de nova planta com a habitatge de protecció oficial, o de millora per a les condicions d'accés a habitatge usat.  
La condició per a concertar la intervenció de les diferents administracions, i també la coordinació amb la iniciativa privada, requereix del promotor del Programa de Renovació Urbana l?establiment d'uns mecanismes de divulgació i publicitat que garantesquen no només l'adequada informació pública d'aquests, sinó que servesca com a instrument bàsic a l?hora de canalitzar les iniciatives particulars en els habitatges inclosos en l?àmbit del programa.  
En virtut d'això, aquesta ordre regula les ajudes que amb càrrec als Pressupostos de la Generalitat Valenciana puguen obtenir els promotors públics per a la divulgació dels Programes de Renovació Urbana declarats d'acord amb el Decret 75/89, de 15 de maig, de la Generalitat Valenciana.  
ORDENE:  
Article u. Ajudes als promotors públics per a la divulgació de Programes de Renovació Urbana  
1. Els promotors públics o les corporacions locals que disposen de la declaració de Programa de Renovació Urbana, segons que estableix el Decret 75/89 de la Generalitat Valenciana, podran sol·licitar ajudes econòmiques a la Conselleria d'Obres Públiques, Urbanisme i Transports per a la divulgació d'aquests.  
2. Les ajudes a què fa referència l'apartat anterior consistiran en un percentatge que en funció de les disponibilitats pressupostàries de la Conselleria d'Obres Públiques, Urbanisme i Transports podrà aconseguir fins al 40% de les despeses previstes per a la divulgació i publicitat dels Programes de Renovació Urbana declarats, que com a màxim es consideraran en un 2% del total de la inversió prevista per al desplegament del programa.  
3. Requisits: per poder accedir a les esmentades ajudes haurà de justificar-se, per part del promotor del programa, les mesures per al desplegament d'aquest, aportant la documentació següent:  
a) Justificació dels- mitjans adoptats per a la divulgació i informació del programa: material informatiu i divulgació, conferències, reunions, etc.  
b) Projecte de campanya que inclosa els treballs que s'han de realitzar per a la divulgació del programa, els mitjans que s'han d'usar i la quantitat de les despeses previstes.  
c) Consignació pressupostària explícita per a la divulgació de les actuacions incloses en el programa i mitjans de què disposa per al finançament (patrocinadors privats, participació d'associacions de venia o comerciants, etc.).  
4. Per a poder optar als beneficis esmentats, s'hauran de presentar davant la Direcció General d'arquitectura i Habitatge les sol·licituds d'ajudes dins del termini màxim de tres mesos des de l?entrada en vigor d'aquesta ordre, adjuntant-hi la documentació indicada en el punt anterior.  
Les sol·licituds rebudes seran estudiades i resoltes, i el seu pagament estarà condicionat a la justificació de la contractació efectiva dels mitjans previstos o de la despesa realitzada.  
5. Les ajudes assenyalades en aquest article seran amb càrrec als pressupostos de la Generalitat Valenciana, al programa 431.1 de la Direcció General d'arquitectura i Habitatge, Capítol IV, línia 406/000/90, dotada amb 15 milions de pessetes.  
DISPOSICIO FINAL  
Aquesta ordre vigeix l?endemà de la publicació en el Diari Oficial de la Generalitat Valenciana.  
València, 30 d'octubre de 1990.  
El Conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI